stanford-oval/wikipedia huggingface dataset:
Ruotsin ralli 2024
Tulokset > Loppusijoitukset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Talli> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu |
| --- | --- | --- | --- | --- | --- | --- | --- |
| 1. |  Esapekka Lappi |  Janne Ferm | Hyundai i20 N Rally1 | Hyundai Shell Mobis WRT | 2.33.04,9 | 0.0 | WRC |
| 2. |  Elfyn Evans |  Scott Martin | Toyota GR Yaris Rally1 | Toyota Gazoo Racing WRT |  | +29,6 | WRC |
| 3. |  Adrien Fourmaux |  Alexandre Coria | Ford Puma Rally1 | M-Sport Ford WRT |  | +47,9 | WRC |
| 4. |  Thierry Neuville |  Martijn Wydaeghe | Hyundai i20 N Rally1 | Hyundai Shell Mobis WRT |  | +1.46,3 | WRC |
| 5. |  Oliver Solberg |  Elliott Edmondson | Škoda Fabia RS Rally2 | Toksport WRT |  | +5.04,2 | WRC2 |
| 6. |  Sami Pajari |  Enni Mälkönen | Toyota GR Yaris Rally2 | Printsport |  | +6.23,9 | WRC2 |
| 7. |  Georg Linnamäe |  James Morgan | Toyota GR Yaris Rally2 | Georg Linnamäe |  | +6.26,4 | WRC2 |
| 8. |  Roope Korhonen |  Anssi Viinikka | Toyota GR Yaris Rally2 | Roope Korhonen |  | +6.48,1 | WRC2 |
| 9. |  Mikko Heikkilä |  Kristian Temonen | Toyota GR Yaris Rally2 | Mikko Heikkilä |  | +7.25,7 | WRC2 |
| 10. |  Lorenzo Bertelli |  Simone Scattolin | Toyota GR Yaris Rally1 | Toyota Gazoo Racing WRT |  | +7.37,7 | WRC |
Lähde:
Joachim Knychała

| Joachim Knychała |
| --- | --- |
 Valokuva, jonka poliisi otti Joachim Knychałan pidätyksen jälkeen
Henkilötiedot
Syntynyt: 8. syyskuuta 1952 Bytom, Puola
Kuollut: 21. toukokuuta 1985 (32 vuotta) Kraków, Puola
Kansalaisuus:  Puola
Muut tiedot
Uhrit:  5
Joachim Knychała (8. syyskuuta 1952 - 1985) - oli puolalainen saksalaista alkuperää olevien naisten sarjamurhaaja, joka tunnetaan nimellä "Bytom Vampire" tai "Frankenstein". Vuosina 1974-1982 hän hyökkäsi julmasti naisia ​​vastaan ​​Sleesiassa ja murhasi viisi nuorta naista. Hän oli puolalaisen Wiktorin ja saksalaisen naisen Anna os Gollan poika; hänellä oli vaimo ja kaksi lasta, hän työskenteli puuseppänä ja kaivosmiehenä "Andaluzjan" kaivoksessa Piekary Śląskiessa. Hän oli toinen Ylä-Sleesian teollisuusalueella toimineen kuuluisan "vampyyri" Zdzisław Marchwickin jälkeen. Tutkinnan aikana hän todisti osallistuneensa Marchwickin oikeudenkäynteihin ja kuulemansa inspiroivat häntä. Hänet tuomittiin kuolemaan teoistaan. Rangaistus on pantu täytäntöön.
Grong

Grong (eteläsaameksi Kråangke) on Norjan kunta Trøndelagin läänissä. Se sijaitsee E6-tien varressa 200 kilometriä Trondheimista pohjoiseen.
Grongin läpi virtaa Namsen-joki, jossa on kolme suurta koskea. Lohenkalastus on tärkeä elinkeino.
Kunnan hallintokeskus on Mediån taajama.
Grongin rautatieasema
Tunnettuja henkilöitä

Bjarne Fiskum (1939–2021), viulisti ja musiikinopettaja
Hans Hagerup Krag (1829–1907), insinööri ja tielaitoksen johtaja
Aiheesta muualla

Kuvia tai muita tiedostoja aiheesta Grong Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Trøndelagin läänin kunnat
Flatanger
Frosta
Frøya
Grong
Heim
Hitra
Holtålen
Høylandet
Inderøy
Indre Fosen
Leka
Levanger
Lierne
Malvik
Melhus
Meråker
Midtre Gauldal
Namsos
Namsskogan
Nærøysund
Oppdal
Orkland
Osen
Overhalla
Rennebu
Rindal
Røros
Røyrvik
Selbu
Skaun
Snåsa
Steinkjer
Stjørdal
Trondheim
Tydal
Verdal
Ørland
Åfjord
Norjan läänit | Norja
Käännös suomeksi
Tommi Neponen

| Tommi Neponen |
| --- | --- |
 Konstaapeli Tommi Neponen
Näyttelijä(t):  Juho Milonoff
Ensi- esiintyminen:  Pasila-televisiosarjan kausi 1 jakso 2 Vasikka (helmikuu 2007)
Kustantaja:  Filmiteollisuus Fine
Henkilötiedot
Koko nimi:  Tommi Samuel Neponen
Status:  konstaapeli
Ammatti:  poliisi
Sukupuoli:  mies
Kotipaikka:  Taka-Haaga
Asuinpaikka:  Pasila
Suhteet
Puoliso(t):  vaimo
Lapset:  kaksi lasta
Tutut:  Kyösti Pöysti Rauno Repomies Pekka Routalempi Helga Juhani Kontiovaara Darja
Tommi Samuel Neponen on animaatiosarjassa Pasila esiintyvä fiktiivinen poliisi. Hahmon ääninäyttelijä on Juho Milonoff.
Neponen opiskeli Kyösti Pöystin kanssa samaan aikaan poliisikoulussa ja pitää tätä nerona ja sopivana komisarioksi, tosin hän moittii Pöystiä tämän menennessä liian pitkälle. Neponen on Pöystin paras kaveri, tosin Pöysti ei muista hänen etunimeään eikä aina muista hänen olevan naimisissa tai että hänellä on lapsia. Lisäksi Pöysti lainaa Neposelta usein rahaa pizzaan eikä maksa velkojaan. Neponen on Rauno Repomiehen mukaan ainoa ”tolkun mies” Pasilan poliisiasemalla. Neponen on jakson Orvot koirat mukaan ollut jo seitsemän vuotta naimisissa ja hän on kahden tyttären sekä yhden pojan isä. Jakson Mutsis oli mukaan hän asuu perheensä kanssa Helsingin Taka-Haagassa. Neposen vaimo nähtiin jaksoissa Neposen polttarit ja Paluu. Neposen kuopus, Aila, on nähty jaksoissa Traileridarra ja Auervaara. Jatkosarjassa Pasila 2.5 – The Spin-Off mainitaan lisäksi poika Alpo. Aivan kuten Pöystinkin, myös Neposen lempitelevisiosarjoihin kuuluvat Sopranos ja Langalla.
| --- | --- |
Televisiosarjat:   Pasila (jaksot)  Pasila 2.5 – The Spin-Off (jaksot) 
Hahmot:   Kyösti Pöysti  Rauno Repomies  Tommi Neponen  Pekka Routalempi  Helga  Juhani Kontiovaara  Darja
Kiusanmäen seisake

Kiusanmäen seisake (lyhenne Ksm., ratakm 821,500) on lakkautettu rautatieliikennepaikka Suomen rataverkkoon kuuluvalla rataosalla Joensuu–Kontiomäki. Liikennepaikka sijaitsi silloisessa Valtimon kunnassa, joka kuuluu nykyään Nurmeksen kaupunkiin.
Kiusanmäen laiturivaihde koostui laiturista ja vaatimattomasta laiturirakennuksesta. Kiusanmäki rakennettiin alun perin seisakkeeksi vuonna 1937, mutta se oli miehitetty laituri vuosina 1948-1951, minkä jälkeen se toimi vuoteen 1956 seisakkeena. Liikennepaikkana Kiusanmäki lakkautettiin henkilöliikenteen päättymisen yhteydessä.
Leccen maakunta

| Leccen maakunta Provincia di Lecce |
| --- | --- |

 Lippu:  Vaakuna
 Sijainti
 Koordinaatit: 40°21′0″N, 18°10′0″E 
Valtio:  Italia
Alue:  Apulia
Pinta-ala:  2 799 km²
Väkiluku (31.12.2015):  804 239
 – väestötiheys:  287 as./km²
Leccen maakunta on yksi Italian maakunnista. Se sijaitsee Apulian alueella Kaakkois-Italiassa, ja sen pääkaupunki on Lecce.
Leccen maakunnan pinta-ala on 2 799 km² ja väkiluku runsaat 800 000. Maakunnassa on 97 kuntaa.
Tärkeimmät kaupungit

Campi Salentina
Copertino
Carmiano
Casarano
Galatina
Gallipoli
Gagliano del Capo
Lecce
Maglie
Nardò
Otranto
Squinzano
Surbo
Taurisano
Trepuzzi
Tricase
Veglie
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (italiaksi)
Leccen maakunta
Acquarica del Capo | Alessano | Alezio | Alliste | Andrano | Aradeo | Arnesano | Bagnolo del Salento | Botrugno | Calimera | Campi Salentina | Cannole | Caprarica di Lecce | Carmiano | Carpignano Salentino | Casarano | Castri di Lecce | Castrignano de’ Greci | Castrignano del Capo | Castro | Cavallino | Collepasso | Copertino | Corigliano d’Otranto | Corsano | Cursi | Cutrofiano | Diso | Gagliano del Capo | Galatina | Galatone | Gallipoli | Giuggianello | Giurdignano | Guagnano | Lecce | Lequile | Leverano | Lizzanello | Maglie | Martano | Martignano | Matino | Melendugno | Melissano | Melpignano | Miggiano | Minervino di Lecce | Monteroni di Lecce | Montesano Salentino | Morciano di Leuca | Muro Leccese | Nardò | Neviano | Nociglia | Novoli | Ortelle | Otranto | Palmariggi | Parabita | Patù | Poggiardo | Porto Cesareo | Presicce | Racale | Ruffano | Salice Salentino | Salve | San Cassiano | San Cesario di Lecce | San Donato di Lecce | San Pietro in Lama | Sanarica | Sannicola | Santa Cesarea Terme | Scorrano | Seclì | Sogliano Cavour | Soleto | Specchia | Spongano | Squinzano | Sternatia | Supersano | Surano | Surbo | Taurisano | Taviano | Tiggiano | Trepuzzi | Tricase | Tuglie | Ugento | Uggiano la Chiesa | Veglie | Vernole | Zollino
Kansojen liiga 2022–2023

Kansojen liiga 2022–2023 on kansainvälisen jalkapalloturnauksen Kansojen liigan kolmas kausi. Kansojen liigaan osallistuu 55 UEFA:n jäsenmaiden maajoukkuetta. Kansojen liigan lohkovaihe pelataan kesäkuusta syyskuuhun 2022 ja lohkovoittajien turnaus kesäkuussa 2023.
Joukkueet

Kaikki 55 UEFA:n jäsenmaata voivat osallistua Nations Leagueen. Joukkueet jaetaan neljään ”liigaan” (16 joukkuetta Liiga A:ssa, 16 joukkuetta Liiga B:ssä, 16 joukkuetta Liiga C:ssä ja 7 joukkuetta Liiga D:ssä).
| 0 | 1 | 2 | 3 |
| --- | --- | --- | --- |
|  Liiga A Lohko 1  Kroatia   Tanska   Ranska   Itävalta Lohko 2  Espanja   Portugali   Sveitsi   Tšekki Lohko 3  Italia   Unkari   Saksa   Englanti Lohko 4  Alankomaat   Belgia   Puola   Wales     |  Liiga B Lohko 1  Skotlanti   Ukraina   Irlanti   Armenia Lohko 2  Israel   Islanti   Albania   Venäjä Lohko 3  Bosnia ja Hertsegovina   Suomi   Montenegro   Romania Lohko 4  Serbia   Norja   Slovenia   Ruotsi     |  Liiga C Lohko 1  Turkki   Luxemburg   Färsaaret   Liettua Lohko 2  Kreikka   Kosovo   Pohjois-Irlanti   Kypros Lohko 3  Kazakstan   Azerbaidžan   Slovakia   Valko-Venäjä Lohko 4  Georgia   Bulgaria   Pohjois-Makedonia   Gibraltar     |  Liiga D Lohko 1  Latvia   Moldova   Andorra   Liechtenstein Lohko 2  Viro   Malta   San Marino  |
Brian Tyree Henry

| Brian Tyree Henry |
| --- | --- |
 Brian Tyree Henry Toronton elokuvajuhlilla vuonna 2024.
Henkilötiedot
Syntynyt: 31. maaliskuuta 1982 (ikä 42) Fayetteville, Pohjois-Carolina, Yhdysvallat
Ammatti:  näyttelijä
Näyttelijä
Aktiivisena:  2007–
Merkittävät roolit:  Atlanta
Aiheesta muualla
IMDb 
Brian Tyree Henry (s. 31. maaliskuuta 1982 Fayetteville, Pohjois-Carolina) on yhdysvaltalainen näyttelijä, joka teki läpimurtonsa vuonna 2016 televisiosarjasta Atlanta, josta hän oli myös Emmy-ehdokkaana. Henry on näytellyt sen jälkeen aktiivisesti sekä televisiossa, elokuvissa että teatterissa. Hän oli Tony-ehdokkaana näytelmästä Lobby Hero ja Oscar-ehdokaana elokuvasta Causeway.
Nuoruus ja opiskelu

Brian Tyree Henry syntyi Pohjois-Carolinan Fayettevillessä. Hänen isänsä oli eläkkeellä ollut sotilas ja äitinsä opettaja. Henry oli viisilapsisen perheen nuorin, ja hänen kaikki neljä siskoansa olivat jo teini-iässä, kun Henry syntyi. Henryn vanhempien erottua sisarukset muuttivat äitinsä kanssa Washingtoniin.
Henry valmistui 2004 Morehouse Collegesta, missä hänen pääaineensa oli taloustiede. Hän ei kuitenkaan nauttinut opinnoistansa ja ystäviensä kannustamana teatterirooliin. Valmistuttuaan 2004 Henry jatkoi opintojaan Yale Drama Schoolissa.
Ura

Henryn ensimmäinen televisio-osa oli 2009 poliisisarjassa Kova laki. Sen jälkeen hänellä oli rooli muun muassa sarjoissa Good Wife ja Boardwalk Empire. Henryllä oli kuitenkin vaikeuksia saada säännöllisiä roolia ja pätkiä myös työttömänä. Sitten vuonna 2011 hän sai roolin Broadway-musikaalista The Book of Mormon. Sen tuotanto loppui 2014, jolloin hän mietti jo uransa lopettamista, mutta sitten hänellä tarjottiin paikkaa televisiosarjasta Atlanta.
Atlanta oli Henryn läpimurto. Hän näytteli vuonna 2016 alkaneessa sarjassa nousevaa rap-artisti Paper Boita ja sai suorituksestaan ylistäviä arvioita. Atlanta auttoi Henryä uralla eteenpäin, ja seuraavien vuosien aikana hänellä oli useita rooleja televisiossa, elokuvissa ja teatterissa. Sarjan This Is Us vierailusta hän sai 2017 Emmy-ehdokkuuden. Seuraavana vuonna hän oli ehdokkaana Atlantasta.
Henry näytteli vuosina 2018 ja 2019 muun muassa elokuvissa Widows, If Beale Street Could Talk, Spider-Man: Kohti hämähäkkiversumia ja Child’s Play. Broadway-näytelmästä Lobby Hero Henry sai Tony-ehdokkuuden.
Henryltä alkoi saada rooleja myös isoista blockbuster-elokuvista, ja vuonna 2019 hän näytteli elokuvassa Joker ja vuonna 2020 elokuvassa Godzilla vs. Kong. Sarjakuvafilmatisoinnissa Eternals Henry esitti Phastosia, joka oli Marvel Cinematic Universen ensimmäinen homoseksuaali supersankari.
Henryn vuoden 2022 elokuvia olivat toimintaelokuva Bullet Train ja Causeway. Jälkimmäisessä hän näytteli amputoitua James Aucoin, joka ystävää aivovammasta toipuvan sotilaan kanssa, jota esitti Jennifer Lawrence. Henry sai roolistaan parhaan miessivuosan Oscar-ehdokkuuden.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta | Elokuvat>  |
| --- | --- | --- | --- | --- |
| 2015 | Puerto Ricans in Paris | Spencer |  |  |
| 2017 | Person to Person | Mike |  |  |
| 2017 | Crown Heights | Massup |  |  |
| 2018 | Irreplaceable You | Benji |  |  |
| 2018 | Family | Pete |  |  |
| 2018 | Hotel Artemis | Honolulu |  |  |
| 2018 | White Boy Rick | Mel "Roach" Jackson |  |  |
| 2018 | Widows | Jamal Manning |  |  |
| 2018 | If Beale Street Could Talk | Daniel Carty |  |  |
| 2018 | Spider-Man: Kohti hämähäkkiversumia | Jefferson Davis (äänirooli) |  |  |
| 2019 | Don’t Let Go | Garret Radcliff |  |  |
| 2019 | Child’s Play | etsivä Mike Norris |  |  |
| 2019 | Joker | Carl |  |  |
| 2020 | Superintelligence | Dennis |  |  |
| 2021 | Godzilla vs. Kong | Bernie Hayes |  |  |
| 2021 | The Woman in the Window | etsivä Little |  |  |
| 2021 | Eternals | Phastos |  |  |
| 2023 | Spider-Man: Across the Spider-Verse | Jefferson Davis (äänirooli) |  |  |
| 2024 | Godzilla x Kong: The New Empire | Bernie Hayes |  |  |
| 2024 | Transformers One | D-16 / Megatron (äänirooli) |  |  |
| TBA | The Outside Story | Charles Young | jälkituotannossa |  |
| TBA | Red, White and Water |  | jälkituotannossa |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta | Televisiosarjat>  |
| --- | --- | --- | --- | --- |
| 2009 | Kova laki | Ben | Jakso: "Dignity" |  |
| 2010 | Good Wife | Randall Simmons | Jakso: "Double Jeopardy" |  |
| 2013 | Boardwalk Empire | Winston / Scrapper | 2 jaksoa |  |
| 2014 | The Knick | Larkin | Jakso: "The Busy Flea" |  |
| 2016–2022 | Atlanta | Alfred "Paper Boi" Miles | 21 jaksoa |  |
| 2016–2017 | Vice Principals | Dascius Brown | 3 jaksoa |  |
| 2017 | How to Get Away with Murder | julkinen oikeusavustaja | Jakso: "Go Cry Somewhere Else" |  |
| 2017 | This Is Us | Ricky | Jakso: "Memphis" |  |
| 2017 | Drop the Mic | oma itsensä | 1. kausi: 9. jakso |  |
| 2018 | Drunk History | Berry Gordy | Jakso: "Game Changers" |  |
| 2018 | BoJack Horseman | Cooper Wallace Jr. / Strib (äänirooli) | Jakso: "The Amelia Earhart Story" |  |
| 2018 | Room 104 | Arnold | Jakso: "Arnold" |  |
Aiheesta muualla

Brian Tyree Henry Internet Movie Databasessa. (englanniksi)
Hotelli Ruanda

| Hotelli Ruanda> Hotel Rwanda |
| --- | --- |

Ohjaaja:  Terry George
Käsikirjoittaja:   Keir Pearson  Terry George 
Tuottaja:   Terry George  A. Kitman Ho 
Säveltäjä:  Andrea Guerra Rupert Gregson-Williams
Kuvaaja:  Robert Fraisse
Leikkaaja:  Naomi Geraghty
Pääosat:   Don Cheadle  Sophie Okonedo  Nick Nolte  Joaquin Phoenix  Cara Seymour 
Valmistustiedot
Valmistusmaa:   Yhdistynyt kuningaskunta  Italia  Etelä-Afrikka 
Tuotantoyhtiö:   Lions Gate Films  United Artists 
Levittäjä:  United Artists Lionsgate
Ensi-ilta:  2004
Kesto:  121 min
Alkuperäiskieli:  englanti, ranska
Aiheesta muualla
IMDb 
Elonet
AllMovie
Infobox OKNimi-testi OK: 
Hotelli Ruanda on vuonna 2004 ensi-iltansa saanut Terry Georgen ohjaama draamaelokuva. Se sijoittuu Ruandaan kansanmurhan aikaan vuonna 1994. Elokuva on Lions Gate Films ja United Artists -elokuva­yhtiöiden ensimmäinen yhteinen hanke. Tosi­tapahtumiin perustuva elokuva kertoo kigalilaisesta hotellin­johtaja Paul Rusesabaginasta (Don Cheadle), joka pelastaa 1 268 ihmisen hengen ottamalla heidät hotelliinsa. Se oli ehdolla kolmeen Oscar-palkintoon: paras miespääosa (Don Cheadle), paras naissivuosa (Sophie Okonedo) ja paras alku­pe­räis­kä­si­kir­joi­tus.
American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.
Juoni

Ruandassa alkoi vuonna 1994 kansanmurha jossa äärihutut alkoivat tappamaan tutseja ja maltillisia hutuja. Ulkoisesti hutuja ja tutseja ei pysty erottamaan, vaan jako perustuu belgialaisten siirtomaaisäntien luomaan jakoon. Elokuva kertoo Kigalilaisesta hotellinjohtaja Paul Rusesabaginasta (Don Cheadle) joka itse oli hutu, mutta hänen vaimonsa oli tutsi. Hän oli kuullut huhuja kansanmurhan suunnittelusta, mutta ei uskonut sitä mahdolliseksi. Vasta kun hänen lankonsa katosi vaimoineen, ja hotelliin alkaa saapumaan sekä hutu- että tutsipakolaisia, hän joutuu myöntämään tosiasiat. Pakolaisia saapui kaiken kaikkiaan 1 268, ja hän pelasti heidän henkensä laskemalla heidät hotelliin turvaan. Rusesabagina teki kaiken voitavansa pitääkseen hutujen ääriryhmät poissa hotellista, lahjoi, tarjosi armeijan päälliköille alkoholia ja osti ihmisiä vapaaksi rahalla. Lopulta tilanne muuttui niin pahaksi että hotellissa olevat ihmiset aloittavat puhelinoperaation säilyäkseen hengissä. He soittivat kaikille tuntemilleen ihmisille ja kertoivat että huomenna he kuolevat. Hotellin omistava belgialainen lentoyhtiö Sabena sai järjestettyä sille hetken suojelua.
Näyttelijät

| 0 | 1 | 2 |
| --- | --- | --- |
|  Don Cheadle  | … |  Paul Rusesabagina   |
|  Sophie Okonedo  | … |  Tatiana Rusesabagina, vaimo   |
|  Joaquin Phoenix  | … |  Jack Daglish   |
|  Desmond Dube  | … |  Dube   |
|  David O'Hara  | … |  David   |
|  Cara Seymour  | … |  Pat Archer   |
|  Fana Mokoena  | … |  kenraali Bizimungu   |
|  Hakeem Kae-Kazim  | … |  George Rutaganda   |
|  Tony Kgoroge  | … |  Grégoire   |
|  Mosa Kaiser  | … |  Elys Rusesabagina   |
|  Mathabo Pieterson  | … |  Diane Rusesabagina   |
|  Ofentse Modiselle  | … |  Roger Rusesabagina   |
|  Nick Nolte  | … |  eversti Oliver   |
|  Xolani Mali  | … |  poliisi   |
|  Rosie Motene  | … |  vastaanottovirkailija   |
|  Neil McCarthy  | … |  Jean Jacques   |
|  Kid Sithole  | … |  pääkokki   |
|  Jeremiah Ndlovu  | … |  vanha vartija   |
|  Lebo Mashile  | … |  Odette   |
|  Antonio David Lyons  | … |  Thomas Mirama   |
|  Leleti Khumalo  | … |  Fedens   |
|  Kgomotso Seitshohlo  | … |  Anaïs   |
|  Lerato Mokgotho  | … |  Carine   |
|  Lennox Mathabathe  | … |  Peter   |
|  Mothusi Magano  | … |  Benedict   |
|  Noxolo Maqashalala  | … |  Chloe, prostituoitu   |
|  Thulane Nyembe  | … |  Jean Baptiste   |
|  Simo Magwaza  | … |  Hutu kapteeni   |
|  Mirriam Ngomani  | … |  Grégoiren tyttöystävä   |
|  Harriet Manamela  | … |  Alice, tarjoilija   |
|  Roberto Citran  | … |  pappi   |
|  Mduduzi Mabaso  | … |  Hutu luutnatti   |
|  Sonni Chidiebere  | … |  miliisi   |
|  Thomas Kariuki  | … |  Xavier   |
|  Sibusiso Mhlongo  | … |  miliisi   |
|  Ashleigh Tobias  | … |  lääkintämies   |
Lähde:
Aiheesta muualla

Ville: Hotelli Ruanda (2004) Leffatykki.  29.12.2005. Viitattu 24.7.2021.
Ebert, Roger: A hotel 'diplomat' offers sanctuary from genocide RogerEbert.com.  21.12.2004. Viitattu 24.7.2021. (englanniksi)
Orr, Christopher: The Movie Review: 'Hotel Rwanda' The Atlantic.  11.4.2005. Viitattu 24.7.2021. (englanniksi)
Iiro Nokkala

| Iiro Nokkala> Henkilötiedot |
| --- | --- |
Syntynyt: 24. helmikuuta 1997 (ikä 27)  Kuusankoski
Pesäpalloilija
Ulkopelipaikka:  kolmospolttaja
Sisäpelirooli:  vaihtaja
Heittokäsi:  oikea
Lyöntipuoli:  oikea
Seura:  Jyväskylän Kiri
Pelaajaura
Ammattilaisjoukkueet
 2016–2022  2023– :    Kouvolan Pallonlyöjät   Joensuun Maila 
Iiro Nokkala (s. 24. helmikuuta 1997 Kuusankoski) on suomalainen pesäpalloilija, joka edustaa Jyväskylän Kiriä. Hänet tunnetaan monipuolisena ulkopelaajana ja taitavana vaihtolyöjänä.
Nokkalan pääsarjaura alkoi hänen kasvattajaseurassaan Kouvolan Pallonlyöjissä vuonna 2016. Hän edusti Pallonlyöjiä kauteen 2022 saakka. Viimeisellä kaudellaan Kouvolassa Nokkalan vastuu jäi aiempaa vähäisemmäksi, joten hänet lainattiin kesken kauden neljäksi otteluksi Imatran Pallo-Veikkoihin. Kaudeksi 2023 Nokkala siirtyi Joensuun Mailaan yksivuotisella sopimuksella. Lokakuussa 2024 hän siirtyi 1+1-vuotisella sopimuksella Jyväskylän Kirin joukkueeseen.
Nokkala on nuorempana menestynyt sulkapallossa. Pesäpallon ohella hän toimii padelvalmentajana.
Pikaruokala

| Pikaruokala |
| --- | --- |
 Korealainen pikaruokala
Tyyppi:  nopeasti valmistettua, usein tuotteistettua ravintoa
Paikkoja:  mm. Subway, Burger King, McDonald’s ja Pizza Hut
Tyypillistä pikaruokaa.
Pikaruokala on ravintola, josta saa ostettua nopeaa ruokaa, kuten hampurilaisia ja ranskanperunoita. Pikaruokaloiden tarjoilu keskittyy pikaruokaan ja virvoitusjuomiin, eikä niissä yleensä ole alkoholitarjoilua.
Pikaruokalat ovat hyvin yleisiä Yhdysvalloissa sekä joissakin Aasian valtioissa, kuten muun muassa Kiinassa ja Japanissa. Itämaisissa pikaruokaloissa tarjoillaan enemmän nuudeleita hampurilaisten sijaan. Kansainvälisesti tunnetuimpia pikaruokalaketjuja ovat muun muassa McDonald's, Burger King, Subway ja KFC. Yleismaailmallisesti Subway on suurin pikaruokalaketju, mutta Suomessa Hesburgerilla on suurin markkinaosuus. Suomessa perinteikkäämpiä pikaruokaloita ovat grillikioskit. Pikaruokaa on yleisesti saatavilla myös muun muassa huoltoasemilta ja huvipuistoista.
Amerikkalaistyyliset hampurilaisravintolat tulivat Suomeen 1970-luvulla, joista ensimmäisiä olivat Go-Inn, Matkaravinnon Wimpy ja Tukon Carrols.. Myös pitsa yleistyi tuohon aikaan. Pikaruokaloiden kirjo Suomessa on laajentunut jopa viime vuosinakin: uusimpia tulokkaita ovat muun muassa meksikolaista pikaruokaa tarjoava ketju Chalupa ja sushiburritoa tarjoavat ruokapaikat.
Monet pikaruokalat ovat auki ympäri vuorokauden, jotkut taas aamuyöhön saakka. Yleensä pikaruokaloista voi myös hakea ruokaa mukaan (take away), joskus myös autokaistan kautta.
McKinseyn tutkimuksen mukaan lähes kolmeneljäsosaa pikaruokaloiden ja ravintoloiden työntekijöistä korvautuu roboteilla. Vuonna 2017 McDonaldsin entinen toimitusjohtaja Ed Rensi kertoi, että työntekijöiden korvaaminen roboteilla etenee palvelualoilla ja lopulta käytetään robotteja. Robottien käyttöönottoon vaikuttaa työntekijöiden palkkojen lisäksi Rensin mukaan työn liikasääntely jota hän kuvailee hölynpölyksi.
Suomessa toimivia pikaruokaketjuja

Burger King (63 )
Fafa’s (43 )
Friends & Brgrs (22 )
Hesburger (281 )
McDonald's (75 )
Naughty BRGR (12 )
Pizza Hut (22 )
Rolls (n. 100 )
Scanburger ("yli 100" )
Subway (n. 190 )
Taco Bell (16 )
KFC (5 )
Submaapallo

Planeetta Mars on submaapallo. Se on pieni maankaltainen planeetta.
Submaapallo tai submaa (engl. Sub-Earth) on Maata merkittävästi pienempi planeetta. Aurinkokuntamme planeetoista submaapalloja ovat Merkurius ja Mars. Submaita pienemmät kohteet ovat muun muassa mesoplaneettoja, kääpiöplaneettoja ja pikkuplaneettoja.
Massa ja läpimitta

Submaapallo on maapalloa pienempi kivirautaplaneetta, jonka massa on 0,01–0,5 Maan massaa.
Erään toisen määritelmän mukaan alimaan massa on alle 0,95 Maan massaa ja säde alle 0,82 Maan sädettä.
Esimerkkejä submaapalloista

Submaapalloja ovat aurinkokunnassamme Merkurius ja Mars. K-spektrityypin tähdellä Kepler 444 on tähden läheisellä kuumalla vyöhykkeellä viisi submaapalloa. Gliese 367 -tähteä kiertää submaapallo Gliese 367 b, samoin kuin Barnardin tähteä planeetta Barnard b.
Elinkelpoisuus

Submaapalloilla on korkeintaan ohut kaasukehä ja heikko magneettikenttä. Geologinen aktiivisuus päättyy suhteellisen nopeasti planeetan historiassa. Toisaalta lähellä keskustähteään olevat submaat ovat alttiita vuorovesivoimille. Lämpötilan ajalliset tai paikalliset vaihtelut ovat submaapallon pinnalla suuria, joten submaapallot ovat maapalloa vähemmän soveltuvia elämälle.
Submaapallot ja planeettakuntien synty

Aurinkokunnan synnyn oligarkkivaiheen oligarkit olivat pääosin submaapalloja.
Richard Lietz

Richard Lietz
Richard Lietz (s. 17. joulukuuta 1983 Waidhofen an der Ybbs) on itävaltalainen moottoriurheilija ja Porschen tehdaskuljettaja. Hän on kilpaillut urallaan American Le Mans Series, Formula 3 Euro Series ja Rolex Sports Car Series -sarjoissa. Vuosina 2004-2006 Lietz ajoi Porsche Supercup -sarjaa ja voitti urallaan kolme kilpailua. Vuonna 2007 Lietz voitti International GT Open -sarjan mestaruuden. Hän voitti Le Mans Series -sarjan mestaruuden GT2-luokassa vuonna 2009 ja 2010. Vuodesta 2007 lähtien Lietz on ajanut Le Mansin 24 tunnin ajossa ja voittanut luokkansa kilpailun viidesti.
Lisäksi Lietz on ajanut Daytonan 24 tunnin ajossa ja voittanut GTLM ja GTD-luokassa. Lietz on ajanut FIA World Endurance Championship -sarjassa ja voittanut mestaruuden vuonna 2015 Porschella LMGTE Pro -luokassa.